|  |
| --- |
| **KRITERIJI ZA OCENJEVANJE GOVORA** |
| Za oceno odlično (5) mora dijak temeljito poznati temo, izkazati izvirnost, aktivno sodelovati v pogovoru, uporabljati bogato besedišče in ustrezen jezik. Za oceno prav dobro (4) mora dijak dobro poznati temo, se ustrezno odzivati na (učiteljeve/sogovornikove) pobude. Pojavlja se le malo lažjih jezikovnih napak, besedišče je manj bogato, a primerno; nekaj zatikanja pri komunikaciji.Dijak, ocenjen z oceno dobro (3), pomanjkljivo pozna temo, je odvisen od pomoči učitelja, ima povprečno izgovorjavo in besedišče. Pri govorjenju dela napake, predvsem manjše, občasno tudi večje.Dijak, ocenjen z oceno zadostno(2), slabo pozna temo, se nejasno izraža, dela pogoste, tudi osnovne jezikovne napake, a temeljne obravnavane strukture pozna. Pogosto prekinja govor, ima slabo izgovorjavo in se slabo odziva na pobude učitelja.Z oceno nezadostno (1) se oceni dijak, ki zelo slabo pozna temo oz. je ne pozna, se nejasno izraža, ima težave pri tvorbi stavkov, ker slabo obvlada jezik. Pogovor komaj poteka. |

|  |
| --- |
| **KRITERIJI** za ocenjevanje **PREDSTAVITVE IZBRANE TEME**Lestvica ocenjevanja: 9-12=2 12-14=3 15-16=4 17-18=5 |
| točke | **1. PRIPRAVA NA PREDSTAVITEV IN UPORABA VIROV** (viri, roki, elementi priprave) |
| **3** | * Nastop je jasno zgrajen iz uvoda (predstavitev govorca, glavna ideja predstavitve in napoved, kako bo predstavitev potekala), jedra (obrazložitev glavne ideje) ter zaključka (povzetek povedanega).
* Vsebina je v smiselnem zaporedju.
* Vsebina se osredotoča na bistveno in zanimivo.
 |
| **2** | * Dijak zamuja pri rokih postopne priprave.
* Dijak ne upošteva vseh nasvetov mentorja za dobro predstavitev.
* Vnaprej prestavi dogovorjeni datum predstavitve.
 |
| **1** | * Dijak zamuja pri rokih postopne priprave.
* Zamudi tudi dogovorjeni rok predstavitve, a se vnaprej ne opravči.
 |
|  | **2. STRUKTURA PREDSTAVITVE IN VSEBINA** (zaporedje, zanimivost) |
| **3** | * Nastop je jasno zgrajen iz uvoda (predstavitev govorca, glavna ideja predstavitve in napoved, kako bo predstavitev potekala), jedra (obrazložitev glavne ideje) ter zaključka (povzetek povedanega).
* Vsebina je v smiselnem zaporedju.
* Vsebina se osredotoča na bistveno in zanimivo.
 |
| **2** | * Nastop je sicer sestavljen iz uvoda, jedra in zaključka, a so prehodi nejasni.
* Vsebina je podana v dokaj smiselnem zaporedju.
* V glavnem se osredotoča na bistveno in zanimivo.
 |
| **1** | * Nastop nima jasnega uvoda ali zmanjka časa za zaključek.
* Zaporedje podajanja ni sistematično.
* Veliko je naštevanja, nezanimivih podatkov, vsebina se ponavlja.
 |
|  | **3. STIL PREDSTAVITVE** (sproščenost/tekočnost podajanja, uporaba vizualnega gradiva, ustreznost dolžine/timing) |
| **3** | * Dijak pripravi vse potrebno za prestavitev pred začetkom ure.
* Predstavitev je podana sproščeno in tekoče.
* Pripravi si le oporne točke, ki pa jih skoraj ne uporablja.
* Med nastopom ves čas smiselno uporablja vizualno gradivo.
* Ves čas ima stik z občinstvom (eye contact).
* Govori jasno in glasno.
* Predstavitev je ustrezno dolga.
 |
| **2** | * Dijak si začne pripravljati vse potrebno za predstavitev na začetku ure.
* Nastopa dokaj sproščeno, jezik je tekoč.
* Pripravi si oporne točke, ki jih občasno uporablja.
* Med nastopom uporablja vizualno gradivo.
* Le občasno ima stik z občinstvom (eye contact).
* Govori dokaj jasno in glasno.
* Dolžina predstavitve ne presega +/-20% dogovorjenega časa.
 |
| **1** | * Dijak se začne pripravljati na predstavitev z zamudo.
* Govori na izust naučen tekst in/ali si pogosto pomaga z zapiski/oz. bere.
* Vizualnega gradiva ne uporablja, oz. ga samo omeni na začetku ali na koncu predstavitve. Med nastopom skoraj nima stika z občinstvom.
* Dolžina presega dogovorjeni čas.
 |
|  | **4. KVALITETA IZROČKA IN POSTERJA OZ. POWER POINT PREDSTAVITVE** (urejenost, relevantnost, zanimivost, jezikovna pravilnost) |
| **3** | * Izroček je pregledno urejen in vsebuje vse zahtevane elemente: naslov teme, zadolžitev za sošolce z jasnimi navodili, razlago besed, ime avtorja in mentorja, vire.
* Vsebinsko zajema vse bistvene elemente predstavitve in na zanimiv način preverja znanje sošolcev.
* Plakat/power point povzema vsebino predstavitve v sliki in besedi, dijak je vanj vložil veliko truda.
* Ne na izročku ne na posterju/v power point predstavitvi ni večjih oziroma skoraj ni manjših jezikovnih napak.
 |
| **2** | * Izroček je dokaj urejen, vendar ne vsebuje vseh predpisanih elementov.
* Vsebinsko zajema večino bistvenih elementov predstavitve in na dokaj zanimiv način preverja znanje sošolcev.
* Plakat v glavnem vizualno povzema vsebino predstavitve, dijak je vanj vložil kar nekaj truda
* V power point predstavitvi je preveč besedila ali ni dobro organizirano, oz. zaradi izbora napačnih barv slabše vidno.
* Na izročku/posterju/power pointu sta ena ali dve večji jezikovni napaki oz. nekaj manjših.
 |
| **1** | * Izroček je delno neurejen, ne vsebuje dveh do treh predpisanih elementov.
* Vsebinsko zajema le nekaj bistvenih elementov predstavitve in/ali preverja znanje sošolcev na nezanimiv ali preveč zahteven način.
* Na plakatu je prikazan le del vsebine nastopa, dijak je vanj vložil dokaj malo truda/
* V power pointu je celotno besedilo predstavitve ali pa je besedilo slabo vidno.
* Na izročku/plakatu/v power pointu je več večjih napak oz. pogoste manjše jezikovne napake.
 |
|  | **5. JEZIK** |
| **3** | * Dijak pravilno uporablja že usvojene jezikovne strukture.
 |
| **2** | * Dijak dokaj pravilno uporablja že usvojene jezikovne strukture.
 |
| **1** | * Dijak dela dokaj pogoste slovnične napake, občasno tudi večje.
 |
|  | **6. BESEDIŠČE IN IZGOVORJAVA** |
| **3** | * Dijak uporablja pestro besedišče, ki je primerno temi in poslušalcem.
* Govori razumljivo, brez napak tudi pri na novo usvojenih besedah..
 |
| **2** | * Dijak uporablja dokaj raznoliko in ustrezno besedišče.
* Govori razumljivo, skoraj brez napak..
 |
| **1** | * Besedišče je večinoma ustrezno, vendar skromno in ponavljajoče.
* Izgovorjava je večkrat neustrezna in (zaradi tega) občasno težko razumljiva.
 |